b'\n_START_ARTICLE_\nValko-Ven\xc3\xa4j\xc3\xa4n lippu\n_START_PARAGRAPH_\nValko-Ven\xc3\xa4j\xc3\xa4n lippu on Valko-Ven\xc3\xa4j\xc3\xa4n tunnus vaakunan ja kansallislaulun ohella.  Se otettiin k\xc3\xa4ytt\xc3\xb6\xc3\xb6n 7. kes\xc3\xa4kuuta 1995. Se korvasi aiemman valko-puna-valkoisen lipun, joka oli k\xc3\xa4yt\xc3\xb6ss\xc3\xa4 maan itsen\xc3\xa4istytty\xc3\xa4 Neuvostoliitosta.\n_START_SECTION_\nKuvaus\n_START_PARAGRAPH_\nLippu on l\xc3\xa4hes sama kuin Neuvostoliiton aikainen lippu. V\xc3\xa4rit ovat tummemmat kuin neuvostoaikaisessa lipussa. Aiempi sirppi ja vasara -symboli on poistettu. Vasemmalla oleva koristeellinen kuvio on perinteinen valkoven\xc3\xa4l\xc3\xa4inen kuvio, jonka v\xc3\xa4ritys on neuvostoaikaiseen lippuun verrattuna k\xc3\xa4\xc3\xa4nteinen. Punainen v\xc3\xa4ri symboloi verta, jota on vuodatettu maan puolustamiseen, vihre\xc3\xa4 taas symboloi maan metsi\xc3\xa4.\n_START_SECTION_\n1918\xe2\x80\x931919:Valko-Ven\xc3\xa4j\xc3\xa4n tasavalta\n_START_PARAGRAPH_\nVen\xc3\xa4j\xc3\xa4n vallankumouksen 1917 j\xc3\xa4lkeen uusi Valko-Ven\xc3\xa4j\xc3\xa4n tasavalta otti k\xc3\xa4ytt\xc3\xb6\xc3\xb6n valko-puna-valkoisen lipun.\n_START_SECTION_\n1919\xe2\x80\x931937\n_START_PARAGRAPH_\nKommunistisen vallankaappauksen j\xc3\xa4lkeen k\xc3\xa4ytt\xc3\xb6\xc3\xb6n Liettuan\xe2\x80\x93Valko-Ven\xc3\xa4j\xc3\xa4n SNT:n k\xc3\xa4ytt\xc3\xb6\xc3\xb6n yksiv\xc3\xa4rinen punainen lippu. Kun Valko-Ven\xc3\xa4j\xc3\xa4 sai oman neuvostotasavallan, vasemmassa reunassa olevaksi tekstiksi vaihtui "SSRB" kyrillisill\xc3\xa4 merkeill\xc3\xa4 kirjoitettuna.\n_START_SECTION_\n1937\xe2\x80\x931951\n_START_PARAGRAPH_\n1937 merkeiksi vaihdettiin "BSSR", ja lippuun lis\xc3\xa4ttiin kultainen vasara, kultainen sirppi sek\xc3\xa4 punainen t\xc3\xa4hti.\n_START_SECTION_\n1951\xe2\x80\x931991\n_START_PARAGRAPH_\n25.12. 1951 Valko-Ven\xc3\xa4j\xc3\xa4n SNT otti taas k\xc3\xa4ytt\xc3\xb6\xc3\xb6n uuden lipun. T\xc3\xa4m\xc3\xa4 muistutti nykyisin k\xc3\xa4yt\xc3\xb6ss\xc3\xa4 olevaa, mutta mukana oli my\xc3\xb6s neuvostotyyliset sirppi ja vasara sek\xc3\xa4 t\xc3\xa4hti. T\xc3\xa4m\xc3\xa4n lis\xc3\xa4ksi vasemmalla olevan kuvion v\xc3\xa4ritys oli nykyiseen verrattuna k\xc3\xa4\xc3\xa4nteinen.\n_START_SECTION_\n1991\xe2\x80\x931995: Valko-Ven\xc3\xa4j\xc3\xa4n tasavalta\n_START_PARAGRAPH_\nNeuvostoliiton hajoamisen j\xc3\xa4lkeen otettiin 19. syyskuuta 1991 takaisin k\xc3\xa4ytt\xc3\xb6\xc3\xb6n valko-puna-valkoisen kansallislippu. Aljaksandr Luka\xc5\xa1enkan tultua valtaan 1994 otettiin seuraavana vuonna k\xc3\xa4ytt\xc3\xb6\xc3\xb6n uudet valtiolliset symbolit kiistanalaisen kansan\xc3\xa4\xc3\xa4nestyksen j\xc3\xa4lkeen. Oppositio k\xc3\xa4ytt\xc3\xa4\xc3\xa4 t\xc3\xa4t\xc3\xa4 lippua edelleen kansallislippuna.'